Гоце Делчев (квартал)
„Гоце Делчев“ е южен жилищен комплекс (квартал) на българската столица София. Наречен е на българския национален герой Гоце Делчев. Обединява бившите квартали – „Емил Марков“, наименуван на комунистическия деец Емил Марков и „Мотописта“.

Жилищният комплекс граничи с основни градски пътни артерии, като булевардите „България“ и „Гоце Делчев“. В жилищния комплекс се намира спортна зала „Триадица“, а в непосредствена близост на квартала e разположен и Южният парк. Граничи също с жилищен комплекс „Стрелбище“ и квартал „Борово“.

История 
Кварталът е основан през 20-те години на ХХ век от българи бежанци от Битоля и Битолско. Първото му име е Тухларна фабрика или Тухла махала (Тула маала), защото на територията на Южния парк се е добивала глината за тухли – откритата кариера за глина под болница „Лозенец“ се вижда и днес. По това време „Тухларна фабрика“ е един от главните цигански квартали на София. С навлизането на социалистическото панелно строителство тухларната фабрика е изоставена. Първите панелни блокове в квартала са построени в края на 60-те години на ХХ век. През 70-те години на XX век започва активно изграждане на ЕПК сгради.

Комуникация 
Линии на градския транспорт, преминаващи през комплекса:

 Автобус 65, свързващ комплекса с кв. „Хладилника“ и Зоопарка, а в обратна посока – с квартал „Манастирски ливади“;(вече закрита)
 ТБ Е73, свързващ комплекса с кварталите „Овча купел“ – 1 и 2 част, както и София Тех Парк
 ТБ  Е74, свързващ комплекса с центъра и Централна гара;
 Автобус 76, свързващ комплекса с центъра и всички райони на ж.к. „Младост“;
 Автобус 83, свързващ комплекса с кв. „Хладилника“ и с метростанция „Витоша“, а в обратна посока – с центъра и кв. „Илиянци“;
 Автобус 204, свързващ комплекса с кв. „Борово“, центъра и ж.к. „Дружба – 2“;
 Автобус 304, свързващ комплекса с НИМ;
 Тролейбус 8, свързващ комплекса със Сточна гара;
 Тролейбус 7, свързващ комплекса с центъра, района на Зона Б 18 и ж.к. „Люлин“ – части 3, 4, 7 и 10;
 Трамвай 7, свързващ комплекса с кв. „Манастирски ливади – Запад“, а в обратна посока – с центъра, Централна гара и квартал „Надежда“.
 Трамвай 27, свързващ кв.Манастирски                ливади-запад с Централна гара и Надлез Надежда, пуснат на 4.4.2022 г.

Обществени институции 
 29 ДКЦ
 73 СОУ „Владислав Граматик“ с разширено изучаване на чужди езици
 104 ОУ „Захарий Стоянов“
 121 СОУ „Георги Измирлиев“ с интензивно изучаване на английски и френски език
 126 ОУ „П. Ю. Тодоров“

Бележки 

Квартали и жилищни комплекси на София
История на Битоля
Район Триадица
Обекти, наречени на Гоце Делчев